Държавен вестник, бр. 89, 2016 г., стр. 17

БРОЙ  89	
Д Ъ Р Ж А В Е Н  В Е С Т Н И К 	
СТР.  17  
3. определяне на срок и описание на ре­
зултатите от работата в края на поставения 
срок – постигнат напредък, преодоляно или 
непреодоляно затруднение, насочване за оцен­
ка на индивидуалните потребности от екип 
за подкрепа за личностно развитие и други.
(3) Конкретните мерки по ал. 1 се вписват 
в дневника на група/подготвителна група или 
в дневника на класа в частта, отнасяща се 
до общата подкрепа за личностно развитие.
Чл. 24. (1) С конкретните мерки по чл. 23, 
ал. 2 за дете или ученик с установени затруд­
нения в обучението се цели да се преодолеят 
затрудненията.
(2) С конкретните мерки за дете или уче­
ник, което напредва значително по-бързо от 
връстниците си, се цели детето или ученикът 
да развие най-пълно своите способности.
Чл. 25. (1) Конкретните мерки по чл. 23 
се предприемат от учителите в групата на 
детето или от класния ръководител на учени­
ка в екипна работа с другите педагогически 
специалисти до 14 дни от установяването на 
случаите по чл. 23, ал. 1, т. 1 или 2.
(2) Конкретните мерки по чл. 23 включват 
задължително една или повече от дейностите 
по чл. 14 и 20.
(3) Дейности по чл. 14 и 20 задължително се 
осъществяват и в неучебно време, включително 
през ваканциите, съобразно потребностите на 
децата и учениците, като продължителността 
им за отделен ученик или за група ученици 
е в зависимост от възможностите на детска­
та градина или училището, но не по-малко 
от две седмици при седмична заетост до 20 
учебни часа.
(4) Конкретните мерки по чл. 23 се ак­
туализират, променят или прекратяват след 
преглед на напредъка на развитието на детето 
или ученика, извършен от учителите в гру­
пата на детето или от класния ръководител 
на ученика съвместно с други специалисти в 
детската градина или училището.
Чл. 26. (1) Координацията на изпълнението 
на конкретните мерки по чл. 23 се осъщест­
вява от учителите в групата на детето или 
от класния ръководител на ученика.
(2) Учителите в групата или класният 
ръководител запознават родителя, предста­
вителя на детето или лицето, което полага 
грижи за детето, с предприетите конкретни 
мерки и го информират за резултатите от 
изпълнението им.
Чл. 27. В случаите, когато дете или уче­
ник получава обща подкрепа, съответно по 
чл. 14 или по чл. 20, и не се отчита напредък 
в развитието му в рамките на три месеца от 
началото на предоставянето на подкрепата, 
учителите в групата на детето, съответно клас­
ният ръководител на ученика, обсъждат с 
координиращия екип по чл. 7 и с родителя, 
представителя на детето или с лицето, което 
полага грижи за детето, насочването на детето 
или на ученика за извършване на оценка на 
индивидуалните му потребности от екип за 
подкрепа за личностно развитие.
Раздел III
Осигуряване на обща подкрепа за личностно 
развитие в център за подкрепа за личностно 
развитие
Чл. 28. (1) В центровете за подкрепа за 
личностно развитие по чл. 49, ал. 1 ЗПУО, 
както и в Националния дворец на децата се 
осъществява обща подкрепа за личностно 
развитие на децата и учениците.
(2) Общата подкрепа за личностно разви­
тие в центровете за подкрепа за личностно 
развитие може да включва:
1. занимания по интереси за развитие на 
интересите, способностите и компетентно­
стите на децата и учениците в областта на 
науките, технологиите, изкуствата и спорта 
и изяви по интереси;
2. кариерно ориентиране на учениците;
3. педагогическа и психологическа подкре­
па, включително дейности за превенция на 
насилието и преодоляване на проблемното 
поведение;
4. грижа за здравето;
5. осигуряване на общежитие;
6. поощряване с морални и материални 
награди;
7. ранно оценяване на потребностите и 
превенция на обучителните затруднения;
8. логопедична работа;
9. екипна работа между учителите и другите 
педагогически специалисти.
(3) Общата подкрепа за личностно развитие 
в Националния дворец на децата включва 
занимания по интереси за развитие на инте­
ресите, способностите и компетентностите 
на децата и учениците в областта на науките, 
технологиите, изкуствата и спорта и изяви 
по интереси.
(4) Общата подкрепа за личностно развитие 
по ал. 2 се осъществява чрез:
1. включване на децата и учениците в 
организирани обучителни, творчески, въз­
питателни, спортни и спортно-туристически 
дейности на общинско, областно, национално 
и международно равнище, включително през 
ваканциите;
2. подпомагане на кариерното ориентиране 
на учениците чрез дейности, насочени към 
стимулиране на развитието на личностни 
качества и придобиването на социални ком­
петентности;
3. участие на децата и учениците в орга­
низирани групи за занимания по интереси в 
областта на науките, технологиите, изкуствата, 
спорта, глобалното, гражданското и здравно­
то образование, както и за придобиване на 
умения за лидерство;